Matko Laginja
<s>Matko Laginja (Klana, 10.</s><s>VIII. 1852. – Zagreb, 18.</s><s>II. 1930.), hrvatski pravnik i političar.</s><s>Tijekom 1920. vršio je dužnost hrvatskog bana.</s>

<s>Život</s>

<s>Doktorirao je pravo u Grazu.</s><s>U mladosti prihvaća politički program Ante Starčevića te s Vjekoslavom Spinčićem i Matkom Mandićem osniva u Istri Stranku prava te unosi izrazitije oblike hrvatske nacionalne ideje i oštriji nastup prema talijanskom nacionalizmu u političkom životu Istre.</s><s>"Otac Istre" tri se desetljeća bori za njezin preporod, što nastavlja i u Zagrebu, osobito kao hrvatski ban.</s><s>Od 1900. do 1915. bio advokat u Puli, a od 1915. u Zagrebu.</s><s>Jedan je od vođa hrvatskog pokreta u Istri i član Istarskog sabora od 1883. do 1914. godine.</s><s>Djeluje u upravi "Družbe sv. Ćirila i Metoda za Istru", koja je osiguravala osnivanje i financiranje hrvatskih škola u vrijeme kada su njihovo djelovanje opstruirale lokalne civilne vlasti pod kontrolom Talijana.</s><s>Jedno vrijeme bio je i poslanik u Carevinskom vijeću u Beču, zatim predsjednik Starčevićeve stranke prava.</s>

<s>1917. godine je bio pobornikom Svibanjske deklaracije kojom se je zahtijevalo ujedinjenje Hrvata, Slovenaca i Srba s područja Austro-Ugarske.</s><s>U to vrijeme je u Zagrebu se bavio rješavanjem problema istarskih emigranata.</s><s>Za prevrata u jeseni 1918. (31. listopada).</s><s>Narodno vijeće Države Slovenaca, Hrvata i Srba ga imenuje na mjesto tzv. povjerenika za Istru.</s><s>Laginju nije pokolebao postupak Vlade Kraljevine SHS koja je pola godine poslije (10. travnja 1919.) ukinula to povjereništvo, nego se i dalje bavio istarskim pitanjem.</s><s>1919. i 1920. godine je zajedno s trojicom predstavnika zastupao Istru u Privremenom narodnom predstavništvu Kraljevine SHS.</s><s>1920. godine je sudjelovao kad se Kraljevina SHS razgraničavala s Italijom.</s><s>Kasnije je predsjedavao Savjetodavnim odborom za rješavanje riječkog pitanja koje je bilo pri beogradskoj vladi, no ondje nije imao nikakvi utjecaj.</s>

<s>Od veljače do prosinca 1920.</s><s>Laginja je ban Hrvatske i Slavonije, bez veće stvarne vlasti.</s><s>Kralj ga je otpustio 31. prosinca 1920. jer nije zabranio veliku skupštinu Stjepana Radića i HRSS-a.</s><s>Izabran je u Ustavotvornu skupštinu, koju 1. lipnja 1921. napušta s još desetoricom članova uz protucentralističku i federalističku izjavu.</s><s>Nakon toga povlači se iz javnoga života.</s>

<s>Pisao je za tršćansku Našu slogu i zadarsko Pravo.</s>

<s>Djela 
Hrvatske narodne pjesme, što se pjevaju po Istri i Kvarnerskih otoci, Naša sloga, 1880. (urednik)
Kastavski ustav (1400–1661), Pravo, 1873./74.</s><s>Kastav grad i općina, 1883.</s><s>Österreich und die kroatische Frage, 1883.</s>

<s>Veze</s>

<s>Istra
 Hrvatsko-slovenska narodna stranka</s>

<s>Izvor</s>

<s>Biografije, Istra
Hrvatski banovi
Hrvatski pravnici
Hrvatski političari do 1918.</s><s>Hrvatski političari u prvoj Jugoslaviji
Hrvatski pravaški pokret</s>

